ananddey/assamese-wiki-corpus huggingface dataset:
আৰাশ (গায়ক)

আৰাশ লাবাফ (ফাৰ্চী: آرش لباف, জন্ম ২৩ এপ্ৰিল ১৯৭৭) এগৰাকী ইৰানী-চুইডিছ গায়ক, মনোৰঞ্জনকাৰী আৰু প্ৰযোজক। তেওঁৰ মূল ভাষা হৈছে ফাৰ্চী।

তেওঁ ২০০৯ চনৰ ইউৰোভিছন চং কনটেষ্টত আয়েচেলৰ সৈতে আজাৰবাইজানক প্ৰতিনিধিত্ব কৰিছিল আৰু "অলৱেজ" গীতটোৰে তৃতীয় স্থান লাভ কৰিছিল। ব্ৰিটিছ টেলেণ্ট শ্ব' গট টেলেণ্ট-ৰ ফাৰ্চী সংস্কৰণ পাৰ্চিয়াছ গট টেলেণ্ট-ৰ তেওঁ অন্যতম বিচাৰক।

প্ৰাৰম্ভিক জীৱন

আৰাশ লাবাফৰ জন্ম হৈছিল ইৰানৰ তেহৰানত। তেওঁ আৰু তেওঁৰ মাক-দেউতাক মেল্লাট পাৰ্কৰ ওচৰত বাস কৰিছিল। ১০ বছৰ বয়সত তেওঁ পৰিয়ালৰ সৈতে চুইডেনলৈ স্থানান্তৰিত হয় আৰু বৰ্তমানো তাতেই বসবাস কৰে। বিবিচি পাৰ্চিয়ান টেলিভিছনৰ সৈতে হোৱা এক সাক্ষাৎকাৰত তেওঁ উল্লেখ কৰিছিল যে তেওঁৰ মাতৃ ইৰানৰ শ্বিৰাজ চহৰৰ আৰু পিতৃ ইছফাহান চহৰৰ আছিল।

আৰাশ লাবাফে তেওঁৰ সাক্ষাৎকাৰসমূহত উল্লেখ কৰিছে যে তেওঁ ফুটবল খেলৰ প্ৰতি আগ্ৰহী। সেই অনুসৰি তেওঁ ফুটবলক লৈ গীত মুকলি কৰিছে।

কেৰিয়াৰ

আৰাশ লাবাফে নিজৰ ইৰান আৰু ফাৰ্চী সংস্কৃতিৰ প্ৰতি থকা গভীৰ অনুৰাগৰ বাবে মাতৃভাষাত গীত গায়। ২০০৫ চনত ৱাৰ্নাৰ মিউজিক ছুইডেনৰ জৰিয়তে মুকলি হোৱা তেওঁৰ আত্মপ্ৰকাশ এলবাম "আৰাশ" আৰু "বুৰু বুৰু" আদি একক গীত সমগ্ৰ ইউৰোপ, ৰাছিয়া, এছিয়া আৰু মধ্যপ্ৰাচ্যত হিট হিচাপে পৰিগণিত হৈছিল। এই গীতসমূহ কেইবাখনো দেশত গোল্ড চাৰ্টিফিকেট লাভ কৰাৰ উপৰি, তেওঁৰ গান বলিউডৰ ব্লফমাষ্টাৰ! ছবিতো ব্যৱহাৰ কৰা হৈছিল। ইয়াৰ উপৰি তেওঁ "পিয়ৰ লাভ"ৰ মিউজিক ভিডিঅ' আৰু ২০১০ চনৰ জুনিয়ৰ ইউৰোভিছন চং কনটেষ্টৰ বাবে চুইডিছ প্ৰতিযোগীৰ গীত ৰচনাৰ সৈতে জড়িত আছিল।

ইউৰোভিছন চং কনটেষ্ট

২০০৯ চনৰ আৰম্ভণিতে প্ৰকাশ পাইছিল যে ২০০৯ চনৰ ইউৰোভিছন চং কনটেষ্টৰ বাবে আজাৰবাইজানৰ প্ৰতিযোগী গীত হ’ব "অলৱেজ", যিটো গীত আৰাশে নিজে লিখিছিল আৰু সুৰ কৰিছিল। এই গীতটো ইউৰোভিছন প্ৰতিযোগিতাৰ দ্বিতীয় ছেমিফাইনেলত আয়েচেল টেইমুৰজাদেহ আৰু আৰাশে এটা দ্বৈত গীত হিচাপে পৰিৱেশন কৰিছিল। গীতটো ইউৰোভিছন চং কনটেষ্টৰ ফাইনেললৈ যোগ্যতা অৰ্জন কৰে, যিখন প্ৰতিযোগিতা ২০০৯ চনৰ ১৬ মে'ত অনুষ্ঠিত হৈছিল আৰু ইয়াত গীতটোৱে তৃতীয় স্থান লাভ কৰিছিল। এটা সাক্ষাৎকাৰত আৰাশে এই প্ৰতিযোগিতাত আজাৰবাইজানক প্ৰতিনিধিত্ব কৰাৰ সিদ্ধান্তৰ বিষয়ে ব্যাখ্যা কৰি কৈছিল যে তেওঁ মূলতঃ আজাৰী বংশোদ্ভৱ আৰু সেইবাবেই তেওঁ ইউৰোভিছনৰ ইতিহাসত এই দেশখনৰ আত্ম-বিশ্বাসী উত্থানৰ অংশ হ’ব বিচাৰিছিল।

ব্যক্তিগত জীৱন

আৰাশ লাবাফে ২০১১ চনৰ মে' মাহত ডুবাইত তেওঁৰ দীৰ্ঘদিনীয়া প্ৰেয়সী বেহনাজ আনছাৰীৰ সৈতে বিবাহপাশত আবদ্ধ হয়।

তথ্যসূত্ৰ

বাহ্যিক সংযোগ

Official website
Arash at warnermusic.de

শ্ৰেণী:ইৰানৰ ব্যক্তি
শ্ৰেণী:কণ্ঠশিল্পী
মল্লিকা চাব্বা

মল্লিকা চাব্বা , ভাৰতৰ ডেৰাডুনৰ এগৰাকী ভাৰতীয় চিত্ৰশিল্পী।

প্ৰাৰম্ভিক জীৱন আৰু কৰ্ম

উত্তৰ ভাৰতত হিমালয়ৰ পাদদেশৰ উপত্যকাত অৱস্থিত ডেৰাডুন চহৰত মল্লিকা ডাঙৰ-দীঘল হৈছিল। এগৰাকী নিপুণ শিল্পী হোৱাৰ উচ্চাকাংক্ষাৰে অতি কম বয়সৰ পৰাই ছবি আঁকিবলৈ আৰম্ভ কৰিছিল। মল্লিকাই চণ্ডীগড়ৰ চৰকাৰী সূক্ষ্ম কলা মহাবিদ্যালয়ত পঢ়িছিল য’ত তেওঁ ভাস্কৰ্য শিল্পী হিচাপে বিশেষজ্ঞতা লাভ কৰিছিল। সূক্ষ্ম কলাৰ স্নাতক ডিগ্ৰী লাভ কৰি কলেজখন সম্পূৰ্ণ কৰাৰ পিছত নতুন দিল্লীলৈ গুচি যায় আৰু ইণ্ডিয়ান নেচনেল ট্ৰাষ্ট ফৰ আৰ্ট এণ্ড কালচাৰেল হেৰিটেজ (INTACH)ত যোগদান কৰে। ১৮ শতিকাৰ পৰা তৈল চিত্ৰৰ কাম কৰি থাকোঁতে মল্লিকাই শিল্প পুনৰুদ্ধাৰ শিকিছিল। তেখেতে চিত্ৰকলা অব্যাহত ৰাখিছিল আৰু চেৰিটি গ্ৰুপ চাইল্ড হেল্থ এণ্ড ৱেলফেয়াৰ ফাউণ্ডেশ্যনৰ বাবে প্ৰথম একক প্ৰদৰ্শনী অনুষ্ঠিত কৰিছিল।

চাব্বাই "বলিউড আৰ্ট প্ৰজেক্ট" গোটত অৰিহণা যোগাইছিল যিয়ে মুম্বাইৰ দেৱালক ৰঙীন শিল্পকৰ্মলৈ ৰূপান্তৰিত কৰিছে। বলীউডৰ ছবি BAKRA ৰ বাবেও তেওঁ The Divine Goat শীৰ্ষক এখন এক্সক্লুছিভ পেইন্টিং কৰিছে।

প্ৰদৰ্শনী

বছৰ গেলেৰী চহৰ দেশ
২০০৬ চনৰ ললিত কলা একাডেমীৰ কলা প্ৰদৰ্শনী চণ্ডীগড় ভাৰত
২০০৯ চনত ক্লাৰিজছ হোটেল সুৰাজকুণ্ড ইণ্ডিয়াত ‘পটপৌৰী’ একক প্ৰদৰ্শনী
২০০৯ চনৰ চেৰিটি গ্ৰুপৰ প্ৰদৰ্শনী ‘শিশু স্বাস্থ্য আৰু কল্যাণ ফাউণ্ডেশ্যন’ নয়ডা ইণ্ডিয়াৰ বাবে
২০১০ চনত ‘ইথাৰিয়েল’ আৰ্ট মিউজিয়াম চণ্ডীগড় ইণ্ডিয়াত গোট প্ৰদৰ্শনী
২০১০ চনত শ্বিহান হুছেইনী আৰ্ট গেলেৰী চেন্নাই ইণ্ডিয়াত ‘এমালগেমেচন’ গ্ৰুপ প্ৰদৰ্শনী
২০১০ চনত কলা বিপ্লৱৰ বাবে কলা ষড়যন্ত্ৰ উৎসৱ। দ্য আৰ্ট লফ্ট, বান্দ্ৰা পশ্চিম মুম্বাই ইণ্ডিয়া
২০১১ চনৰ ‘ডিছাৰ্ট’ গ্ৰুপৰ প্ৰদৰ্শনী নয়ডা ইণ্ডিয়া
২০১১ লাইভ পেইন্টিং, ইমাহোত। ট্ৰেভেলাৰ মিট, কেফে ১৯৪৭ পুৰণি মানালী ইণ্ডিয়া
২০১১ ‘অলিখিত চিন্তা’ চণ্ডীগড় সংগ্ৰহালয় আৰু আৰ্ট গেলেৰী চণ্ডীগড় ভাৰতত গোট প্ৰদৰ্শনী
সন্দীপ সিং আই এ এণ্ড এ এছ ডেৰাডুন ইণ্ডিয়াৰ কবিতা পুথিৰ বাবে ২০১৩ চনৰ কভাৰ আৰু চিত্ৰকল্প
২০১৬ চনৰ গোট প্ৰদৰ্শনী অ'ৰা আৰ্ট গেলেৰী চণ্ডীগড় ইণ্ডিয়া
২০১৭ চনত কলা পৰিচালক আৰু “ইঞ্জিন ৰুম”ত এটা পৰিবেশন কলা প্ৰডাকচন “পাৰ্চলি স্কোৱাৰ”ৰ বাবে চেট ডিজাইনিং।	চণ্ডীগড় ভাৰত
২০১৮ চনৰ ‘লাইট ইন দ্য শ্বেড’ছ’ একক প্ৰদৰ্শনী জয়পুৰ মেৰিয়েট . জয়পুৰ ইণ্ডিয়া
২০১৮ চনত ঠাকুৰ থিয়েটাৰত এটা পৰিবেশন কলা প্ৰডাকচন “আকেলা”ৰ বাবে “ইঞ্জিন ৰুম”ত কলা পৰিচালক আৰু চেট ডিজাইনিং।চণ্ডীগড় ভাৰত

তথ্যসূত্ৰ
২৭ এপ্ৰিল

ঘটনাৱলী

১৫২৭ - বাবৰক দিল্লীৰ সম্ৰাট ঘোষণা কৰা হয়।
১৮৬১ - আমেৰিকাৰ ৰাষ্ট্ৰপতি লিংকনে জেনেৰেল উইনফিল্ড স্কটক আদেশ জাৰি কৰি ফিলাডেলফিয়া আৰু ৱাশ্বিংটনৰ মাজৰ ৰিট অৱ হেবিয়াছ কৰ্পাছ যিকোনো সামৰিক লাইনত বা তাৰ ওচৰত স্থগিত ৰাখিবলৈ অনুমোদন জনায়।
১৯৩৪ - ভাৰতীয় বিজ্ঞান একাডেমী প্ৰতিষ্ঠা কৰা হয়।
১৯৬১ - নাছাই গামা ৰশ্মিৰ অধ্যয়নৰ বাবে এক্সপ্ল’ৰাৰ ১১ক পৃথিৱীৰ কক্ষপথত উৎক্ষেপণ কৰে।
১৯৮৬ - প্ৰণৱ মুখাৰ্জীক কংগ্ৰেছৰপৰা ৬ বছৰৰ বাবে বহিষ্কাৰ কৰা হয়।
১৯৯৩ - ৰাষ্ট্ৰীয় মহিলা পুঁজি গঠন কৰা হয়।
১৯৯৪ - দক্ষিণ আফ্ৰিকাৰ স্বাধীনতা দিৱস।
২০২৫ – ভাৰতীয় নৌসেনাই দীঘলপৰিসৰৰ ক্ষেপণাস্ত্ৰ পৰীক্ষা কৰে, আৰু প্ৰধানমন্ত্ৰী মোদীয়ে পাকিস্তানৰ বিৰুদ্ধে সন্ত্ৰাসবাদ সমৰ্থনৰ অভিযোগ তোলে।

জন্ম

১৫৯৩ - মুমতাজ মহল, ১৬২৮ চনৰ ১৯ ​​জানুৱাৰীৰপৰা ১৬৩১ চনৰ ১৭ জুনলৈকে মোগল সম্ৰাট শ্বাহজাহানৰ পত্নী হিচাপে মোগল সাম্ৰাজ্যৰ ৰাণী।
১৯১২ - জোহৰা ছেহগল, ভাৰতীয় অভিনেত্ৰী, নৃত্যশিল্পী।
১৯১৩ - ফিলিপ এবেলছন, এজন আমেৰিকান পদাৰ্থবিজ্ঞানী, বৈজ্ঞানিক সম্পাদক আৰু বিজ্ঞান লেখক।
১৯২০ - মণিভাই ভীমভাই দেশাই, এজন ভাৰতীয় সমাজ কৰ্মী আৰু মহাত্মা গান্ধীৰ সহযোগী আছিল।
১৯২৯ - জয়দেৱ দেশাই, এজন ভাৰতীয় যোগ গুৰু, গৱেষক, লেখক, শিক্ষাবিদ, আৰু দ্য যোগ ইনষ্টিটিউটৰ সভাপতি।
১৯৪৬ - প্ৰসন্ন কুমাৰ পটাছানী, এগৰাকী ভাৰতীয় অধিবক্তা, দাৰ্শনিক, কবি, আৰু লোকসভাৰ প্ৰাক্তন সদস্য।
১৯৪৮ - হৰিশ ৰাৱাট, ভাৰতীয় জাতীয় কংগ্ৰেছ দলৰ নেতা। ২০১৪ চনৰপৰা ২০১৭ চনলৈ উত্তৰাখণ্ডৰ মুখ্যমন্ত্ৰী হিচাপে থকা ভাৰতীয় ৰাজনীতিবিদ।
১৯৭৬ - ফৈজল ছৈফ, এগৰাকী ভাৰতীয় চলচ্চিত্ৰ পৰিচালক, চিত্ৰনাট্যকাৰ, আৰু চলচ্চিত্ৰ সমালোচক
১৯৮৩ - ক'কে, স্পেইনৰ পেছাদাৰী ফুটবল খেলুৱৈ।

মৃত্যু

১৯৩০ - টি.কে. মাধৱন, এজন ভাৰতীয় সমাজ সংস্কাৰক, আৰু সাংবাদিক আছিল।
১৯৬০ - ৰাজশেখৰ বসু, এজন বঙালী লেখক, ৰসায়নবিদ, আৰু অভিধানকাৰ।   ১৯৫৬ চনত পদ্মভূষণ বঁটা লাভ কৰে।
২০০৯ - ফিৰোজ খান, ভাৰতীয় অভিনেতা।
২০০৯ - জিয়াউৰ ৰহমান, ভাৰতীয় চিকাৰী।
২০১৭- দিলীপ কুমাৰ বৰুৱা, শিক্ষাবিদ, লেখক আৰু অৰ্থনীতিবিদ।
২০১৭- বিনোদ খান্না, ভাৰতীয় অভিনেতা।
২০২১ - মনোজ দাস, ভাৰতীয় লেখক।

দিৱস

বিশ্ব গ্ৰাফিক ডিজাইন দিৱস।
মুক্তি দিৱস (দক্ষিণ আফ্ৰিকা)।
বিশ্ব টেপিৰ দিৱস: এই দিৱসটো টেপিৰ, ইয়াৰ সংৰক্ষণ, বন্যপ্ৰাণীত ইহঁতে সন্মুখীন হোৱা ভাবুকিৰ বিষয়ে সজাগতা সৃষ্টিৰ বাবে উৎসৰ্গিত কৰা হয়। টেপিৰ হৈছে মধ্য আৰু দক্ষিণ আমেৰিকাৰ লগতে দক্ষিণ-পূব এছিয়াতো পোৱা বৃহৎ, তৃণভোজী স্তন্যপায়ী প্ৰাণী।
দক্ষিণ আফ্ৰিকা স্বাধীনতা দিৱস।
নেদাৰলেণ্ডৰ ৰজা দিৱস (কনিংছডাগ): পূৰ্বতে ৰাণী দিৱস বুলি জনাজাত এই ৰাষ্ট্ৰীয় বন্ধৰ দিনটোত নেদাৰলেণ্ডৰ ৰজা উইলেম-আলেকজেণ্ডাৰৰ জন্মদিন পালন কৰা হয়। ইয়াত ৰাস্তাৰ বজাৰ, কনচাৰ্ট, পৰম্পৰাগত ডাচ উদ্‌যাপনকে ধৰি দেশজুৰি উদ্‌যাপন কৰা হয়।

তথ্য সংগ্ৰহ

বাহ্যিক সংযোগ

বিবিচি: এই দিনত
ষ্ট্ৰ’মা (কলা)

ষ্ট্ৰ’মা (প্ৰাচীন গ্ৰীক ভাষাৰ পৰা στρῶμα (strôma) 'স্তৰ, বিচনা, বিচনাৰ আৱৰণ') হৈছে কোনো কলা বা অংগৰ গাঁথনিগত বা সংযোগী ভূমিকা থকা অংশ। ই অংগটোৰ নিৰ্দিষ্ট কাম-কাজ নথকা সকলো অংশৰে গঠিত - যেনে- সংযোগী কলা, ৰক্তবাহী নলী, নলী আদি। আনটো অংশ পেৰেনকাইমা কলা বা অংগটোৰ কাৰ্য সম্পাদন কৰা কোষেৰে গঠিত।

কলাৰ শ্ৰেণীবিভাজনৰ একাধিক উপায় আছে: এটা শ্ৰেণীবিভাজন আঁচনি কলাৰ কাৰ্যৰ ওপৰত ভিত্তি কৰি আৰু আনটোৱে ইয়াৰ কোষীয় উপাদানসমূহ বিশ্লেষণ কৰে। ষ্ট্ৰ'মেল কলা "কাৰ্যকৰী" শ্ৰেণীত পৰে যিয়ে শৰীৰৰ সমৰ্থন আৰু গতিবিধিত অৰিহণা যোগায়।
ষ্ট্ৰ’মা কলা গঠন কৰা কোষবোৰে এটা মেট্ৰিক্স হিচাপে কাম কৰে য’ত আন কোষবোৰ নিহিত হৈ থাকে। ষ্ট্ৰ’মা বিভিন্ন ধৰণৰ ষ্ট্ৰ’মাল কোষৰ দ্বাৰা গঠিত।

ষ্ট্ৰ’মাৰ উদাহৰণ হ'ল-

আইৰিছৰ ষ্ট্ৰ’মা
কৰ্ণিয়াৰ ষ্ট্ৰ’মা
ডিম্বাশয়ৰ ষ্ট্ৰ’মা
থাইৰয়ড গ্ৰন্থিৰ ষ্ট্ৰ’মা
থাইমাছৰ ষ্ট্ৰ’মা
হাড়ৰ মজ্জাৰ ষ্ট্ৰ’মা
লিম্ফ ন’ড ষ্ট্ৰ’মাল কোষ
ষ্ট্ৰ’মেল চেল (মেচেনচাইমেল ষ্টেম চেল)

গাঁঠনি

ষ্ট্ৰ’মাত ষ্ট্ৰ’মাল সংযোগী কলা পোৱা যায়; এই কলাটো সংযোগী কলাৰ প্ৰপ’ৰ্ট গোটৰ অন্তৰ্গত। সংযোগী কলাৰ প্ৰপ’ৰ্টৰ কাম হ’ল ষ্ট্ৰ’মাৰ ৰক্তবাহী নলী আৰু স্নায়ুকে ধৰি পেৰেনকাইমেল কলাক সুৰক্ষিত কৰা আৰু স্থানীয় চাপ হ্ৰাস কৰিবলৈ অংগ নিৰ্মাণ আৰু যান্ত্ৰিক টান বিয়পোৱা। ষ্ট্ৰ’মেল কলা মূলতঃ সংযোগী কলাৰ কোষ থকা বহিঃকোষীয় মেট্ৰিক্সৰ দ্বাৰা গঠিত। বহিঃকোষীয় মেট্ৰিক্স মূলতঃ আধাৰ পদাৰ্থ - এটা ছিদ্ৰযুক্ত, হাইড্ৰেটেড জেল, মূলতঃ প্ৰটিঅ'গ্লাইকেন গোটৰ পৰা তৈয়াৰী - আৰু সংযোগী কলাৰ আঁহেৰে গঠিত। ষ্ট্ৰ’মাৰ ভিতৰত সাধাৰণতে তিনি প্ৰকাৰৰ আঁহ পোৱা যায়: কলাজেন প্ৰকাৰ I, ইলাষ্টিক আৰু ৰেটিকুলাৰ (কলাজেন প্ৰকাৰ III) আঁহ।

তথ্যসূত্ৰ

শ্ৰেণী:প্ৰাণীবিজ্ঞান
শ্ৰেণী:শৰীৰতত্ত্ব
আলিশা পানৱাৰ

আলিশা পানৱাৰ (ইংৰাজী: Aalisha Panwar) এগৰাকী ভাৰতীয় অভিনেত্ৰী যি মূলতঃ দূৰদৰ্শনৰ ধাৰাবাহিকত অভিনয় কৰে। তেওঁ কালাৰ্ছ টিভিৰ থ্ৰিলাৰ ধাৰাবাহিক ইশ্ক মে মৰজৱাত কৰা কামৰ বাবে পৰিচিত। ২০২১ চনত তেওঁ জি টিভিৰ ধাৰাবাহিক তেৰী মেৰী ইক্ক জিন্দৰীত অবনীতৰ চৰিত্ৰত অভিনয় কৰিছিল।

প্ৰাৰম্ভিক জীৱন

পানৱাৰ হিমাচল প্ৰদেশৰ চিমলাৰ বাসিন্দা। তেওঁৰ মাতৃ অনিতা পানৱাৰ চিমলাৰ চ্যাপলী স্কুলৰ এগৰাকী শিক্ষয়িত্ৰী আৰু পিতৃ দিনেশ পানৱাৰ এজন অধিবক্তা।

২০০৮ চনত তেওঁ ডিডি নেচনেলৰ 'নাচেন গায়েন ধুম মচায়েন'ত অংশগ্ৰহণ কৰিছিল। ২০১২ চনত তেওঁ 'দ্য চিমলা কুইন' খিতাপ জয় কৰে। তেওঁৰ পৰৱৰ্তী চৰিত্ৰটো আছিল ষ্টাৰ ভাৰতৰ মেৰী গুড়িয়াত এজনী মৃত মহিলা মাধুৰী শিৰকেৰ। পানৱাৰক চগুন পাণ্ডেৰ বিপৰীতে ব্লাইণ্ড লাভ আৰু ৰাহুল সুধীৰৰ বিপৰীতে ইশ্কিয়াত নামৰ চুটি ছবিত দেখা গৈছিল। ২০২৩ চনত তেওঁ কায়া হিচাপে কুমকুম ভাগ্যত প্ৰৱেশ কৰে।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
ক্ষীৰেন ৰয়

ক্ষীৰেন ৰয় অসমৰ পৰা প্ৰকাশিত কিছুমান ইংৰাজী আৰু অসমীয়া দৈনিক কাকতৰ প্ৰবীণ সাংবাদিক আৰু সম্পাদক আছিল। তেওঁ অসমৰ গোৱালপাৰা জিলাৰ মাটিয়াৰ এখন গাঁৱত জন্ম লাভ কৰে।

ব্যক্তিগত জীৱন

১৯৭৫ চনৰ ১৪ মে’ত গায়ত্ৰীৰ সৈতে বিবাহপাশত আবদ্ধ হয় আৰু তেওঁৰ দুগৰাকী কন্যা – অৰূপা আৰু অন্তৰাৰ আছে।

শিক্ষা

ৰয়দেৱে গুৱাহাটী বিশ্ববিদ্যালয়ৰ পৰা ইংৰাজী সাহিত্যত পিএইচডি আৰু গণ-সংযোগত পিএইচডি ডিগ্ৰী লাভ কৰে। ভাৰতীয় প্ৰেছ ইনষ্টিটিউট আৰু থমছন ফাউণ্ডেশ্যন, ইউ.কে.ৰ পৰা সাংবাদিকৰ উচ্চ শিক্ষা গ্ৰহণ কৰে।

কেৰিয়াৰ

ৰয়ে The Assam Tribuneৰ ষ্টাফ ৰিপ'ৰ্টাৰ হিচাপে নিজৰ কেৰিয়াৰ আৰম্ভ কৰিছিল আৰু পিছলৈ ইয়াৰ উপ-সম্পাদক পদত কাৰ্যনিৰ্বাহ কৰে। নৰ্থ ইষ্ট টাইমছ আৰু মেঘালয় গাৰ্ডিয়ানৰ সম্পাদকও আছিল। তাৰ পিছত তেওঁ দ্য ফ্ৰণ্টিয়াৰ পাব্লিকেচন প্ৰাইভেট লিমিটেড নামৰ এটা প্ৰকাশন প্ৰতিষ্ঠান স্থাপন কৰি অসমীয়া দৈনিক অসমীয়া খবৰ মুকলি কৰি তাৰ মুখ্য সম্পাদক হিচাপে কাম কৰে। তেওঁ গুৱাহাটী বিশ্ববিদ্যালয় গুৱাহাটী আৰু ইন্দিৰা গান্ধী ৰাষ্ট্ৰীয় মুক্ত বিশ্ববিদ্যালয় শ্বিলঙত সাংবাদিকতা আৰু সৃষ্টিশীল লেখাৰ পাঠদানৰ কামতো জড়িত আছিল।

কৰ্মৰাজী

ৰয়ে কেইবাখনো উপন্যাস আৰু গল্পপুথিৰ ৰচনা কৰিছে।

মৃত্যু

২০০৯ চনৰ ১১ মাৰ্চত, ৬৮ বছৰ বয়সত ৰয়দেৱৰ হৃদযন্ত্ৰৰ বিকলতা ফলত মৃত্যু হয়।

তথ্যসূত্ৰ

শ্ৰেণী:অসমৰ সাংবাদিক
২০২২ চন

২০২২ (2022, MMXXII) হৈছে পৃথিৱীৰ সেইবোৰ সময় অঞ্চলৰ বৰ্তমান চলি থকা বছৰ যিবোৰ সময় অঞ্চলৰ আন্তঃৰাষ্ট্ৰীয় মান সময়−০৩:০০ অথবা তাতকৈ পিছৰ। ই হৈছে গ্ৰেগৰিয়ান দিনপঞ্জীৰ শনিবাৰেৰে আৰম্ভ হোৱা এটা সাধাৰণ বছৰ, সাধাৰণ যুগৰ (CE) আৰু এন' ডমিনি (AD)ৰ ২০২২তম বছৰ, তৃতীয় সহস্ৰাব্দ আৰু একবিংশ শতিকাৰ ২২ তম বছৰ আৰু ২০২০ দশকৰ ৩য় বছৰ। অসমীয়া দিনপঞ্জী মতে ১৪২৮-২৯ ভাস্কৰাব্দ বা ১৯৪৩-৪৪ শকাব্দ।

অন্যহাতে ৰাষ্ট্ৰসংঘই ২০২২ বৰ্ষটোক International Year of Basic Sciences for Sustainable Development, International Year of Sustainable Mountain Development, আৰু the International Year of Glass হিচাপে ঘোষণা কৰিছে।

তথ্য সংগ্ৰহ

শ্ৰেণী:বৰ্ষ
সূৰ্য বৰা

সূৰ্য বৰাৰ জন্ম ১৯২৬ চনত তেতিয়াৰ নগাওঁ জিলাৰ জাগীত (এতিয়া মৰিগাওঁ জিলাৰ অন্তৰ্গত)। পিতৃ আৰু মাতৃৰ নাম ক্ৰমে ভুৱনচন্দ্ৰ বৰা আৰু মনোৰমা বৰা। ভাৰতীয় ৰেলৰ কাৰ্যালয় সহায়ক হিচাপে ১৯৪৬ চনত মালিগাওঁ ৰেলৱে কেন্দ্ৰত কৰ্মজীৱন আৰম্ভ কৰা সূৰ্য বৰাই কৰ্মঅৱস্থাতে বি.কম. পাছ কৰি ৰেল বিভাগৰ সংবাদ সেৱাত যোগ দিয়ে। কবি, গীতিকাৰ আৰু অভিনেতা হিচাপেও বৰা চিনাকি আছিল। সুৰসন্ধানী আৰু জিৰণি নামৰ দুখন কবিতা পুথি ৰচনা কৰাৰ ওপৰিও তেওঁৰ ভালেমান গীত আকাশবাণীৰ গুৱাহাটী কেন্দ্ৰৰ পৰা প্ৰচাৰিত হৈছিল। চলচিত্ৰ জগততো খোজ দিয়া বৰাই লাচিত বৰফুকন, নিমিলা অংককে খৰি কেইখনমান অসমীয়া কথাছবিতো অভিনয় কৰে। ১৯৬০ চনৰ ভাষা আন্দোলনৰ সময়ত কাৰ্যালয়ৰ কামত কলিকতালৈ গৈ উভতাৰ পথত ছহিদ হয়।

তথ্য সংগ্ৰহ

শ্ৰেণী:সংক্ষিপ্ত জীৱনী
শ্ৰেণী:অসমীয়া অভিনেতা
শ্ৰেণী:মৃত ব্যক্তি
ৰুচা ইনামদাৰ

ৰুচা ইনামদাৰ (ইংৰাজী: Rucha Inamdar; জন্ম: ...) — এগৰাকী ভাৰতীয় চলচ্চিত্ৰ অভিনেত্ৰী যিয়ে কেইবাখনো হিন্দী ছবিত অভিনয় কৰিছে। তেওঁৰ চলচ্চিত্ৰ জীৱন হিন্দী কাহিনীচিত্ৰ চিলড্ৰেন অৱ ৱাৰ (২০১৪) আৰু আণ্ডাৰ দা চেম চান (২০১৫)ৰ জৰিয়তে আৰম্ভ হৈছিল। ২০১৭ চনত তেওঁ গণেশ আচাৰ্যৰ মাৰাঠী ভাষাৰ ছবি ভিখাৰীত স্বপ্নীল যোশীৰ বিপৰীতে বাণিজ্যিক চলচ্চিত্ৰত আত্মপ্ৰকাশ কৰে আৰু ইয়াৰ পিছতে ২০১৯ চনত তেওঁৰ ৱেডিং চা চিনেমা মুক্তি পায়।

ৰুচাই ক্ৰিমিনেল জাষ্টিছত 'অৱনী' হিচাপে ডিজিটেল ৱেব ছিৰিজত আত্মপ্ৰকাশ কৰে। তেওঁৰ অভিনয় সৰ্বত্ৰে প্ৰশংসিত হৈছিল। ৰুচাক হটষ্টাৰ স্পেচিয়েলৰ ৱেব ছিৰিজ দ্য গ্ৰেট ইণ্ডিয়ান মাৰ্ডাৰত ঋতু ৰায় হিচাপে দেখা গৈছে। তেওঁৰ পৰৱৰ্তী ছবিসমূহ হ’ল নট টুডে (২০২১) আৰু মিৰাজ (২০২২)। তেওঁ মাইনাচ ৩১: দ্য নাগপুৰ ফাইলচ ছবিত মুখ্য চৰিত্ৰত অভিনয় কৰিছে।

তেওঁ নট টুডে ছবিৰ বাবে অটোৱা ইণ্ডিয়ান ফিল্ম ফেষ্টিভালত বিশেষ জুৰী বঁটা লাভ কৰে।

প্ৰাৰম্ভিক জীৱন

ৰুচা মুম্বাইৰ জেজে হাস্পতাল কেম্পাছত ডাঙৰ-দীঘল হৈছিল আৰু তেওঁ এগৰাকী শিক্ষিত দন্ত চিকিৎসক। তেওঁ মহাৰাষ্ট্ৰৰপৰা তেওঁৰ বিডিএছ ডিগ্ৰী সম্পূৰ্ণ কৰিছিল।

কেৰিয়াৰ

ৰুচাই অমিতাভ বচ্চন, আমিৰ খান, শ্বাহৰুখ খান, অনিল কাপুৰ, জন আব্ৰাহামৰ দৰে মহাতাৰকাসকলৰ সৈতে ৭০-৭৫ বিজ্ঞাপনত অভিনয় কৰিছে আৰু অনুৰাগ কাশ্যপ, সুজিত চৰকাৰ, প্ৰদীপ চৰকাৰ, গৌৰী শিন্দে, বিনিল মেথিউ, ৰাম মাধৱনী, প্ৰসূন পাণ্ডে, অভিষেক বৰ্মন, অনুপম মিশ্ৰ, প্ৰকাশ বাৰ্মা আদিকে ধৰি বহু খ্যাতনামা পৰিচালকৰ অধীনত কাম কৰিছে। ৰুচাৰ নাট্যজগতৰ পটভূমি আছে আৰু তেওঁ এগৰাকী প্ৰশিক্ষিত কথক আৰু লেটিন বলৰুম নৃত্যশিল্পী।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
ইজৰাইলৰ স্বাস্থ্য

ইজৰাইলত শিশুৰ মৃত্যুৰ হাৰ কম। ইজৰাইলৰ জীৱন প্ৰত্যাশা ৮২.১ বছৰ। দীৰ্ঘদিনীয়া ৰোগৰ ভাল ব্যৱস্থাপনা আৰু উৎকৃষ্ট প্ৰাথমিক চিকিৎসা ইজৰাইলত আছে। স্বাস্থ্যসেৱাৰ বাবে ব্যয় মুঠ ঘৰুৱা উৎপাদনৰ ৭.২%, যিটো অ’ইচিডিত (Organisation for Economic Co-operation and Development, অৰ্থনৈতিক সহযোগিতা আৰু উন্নয়নৰ বাবে সংস্থা) গড়ে ৯.২%।

২০০৩ চনত ইজৰাইলত ছালৰ কৰ্কট ৰোগৰ হাৰ বিশ্বৰ ভিতৰতে দ্বিতীয় সৰ্বাধিক আছিল।কিন্তু তেতিয়াৰ পৰাই জনস্বাস্থ্য অভিযানে দিনৰ আটাইতকৈ গৰম সময় এৰাই চলিবলৈ পৰামৰ্শ দিছিল, ৰ'দত গা ধোৱাটো নিৰুৎসাহিত কৰিছিল আৰু ৰ'দত সুৰক্ষা প্ৰদান কৰা, যেনে: অধিক কাপোৰৰ আৱৰণ আৰু ছানস্ক্ৰীণ ব্যৱহাৰ কৰাৰ পৰামৰ্শ দিছিল।

বংশগত স্তন, ডিম্বাশয় আৰু মেলানোমা কৰ্কট ৰোগৰ হাৰ ইজৰাইলৰ আচকেনাজী ইহুদী জনসমষ্টিত বিশেষভাৱে তীব্ৰ(ইজৰাইলী ইহুদীৰ ৩১.৮%)৷ ইয়াৰ কাৰণ আচকেনাজী ইহুদী জনসংখ্যাত আংশিকভাৱে দৃষ্টিগোচৰ হোৱা বিআৰচিএ আৰু বিআৰচিএ২ৰ উৎপৰিৱৰ্তনৰ অধিক প্ৰাদুৰ্ভাৱ (৪০ জনৰ ভিতৰত ১ বনাম বিশ্বৰ বেছিভাগ জনসংখ্যাত ৪০০ জনৰ ভিতৰত ১), যিয়ে বংশগত কৰ্কট ৰোগৰ সম্ভাৱনা বৃদ্ধি কৰে।

অতিৰিক্ত ওজন আৰু মেদবহুলতা

২০১৩-২০১৫ চনত ইজৰাইলত প্ৰাপ্তবয়স্কৰ অতিৰিক্ত ওজন আৰু মেদবহুলতাৰ হাৰ ক্ৰমে ৩৬.৭% আৰু ১৭.৮% আছিল।বিশেষকৈ মহিলাসকলৰ ক্ষেত্ৰত অতিৰিক্ত ওজন আৰু মেদবহুলতাৰ শতাংশত প্ৰভাৱ পেলোৱা এটা কাৰক আছিল আৰ্থ-সামাজিক অৱস্থা। উচ্চ শ্ৰেণীৰ মহিলাতকৈ নিম্ন শ্ৰেণীৰ মহিলা অতিৰিক্ত ওজনবিশিষ্ট বা মেদবহুল হোৱাৰ সম্ভাৱনা চাৰিগুণ বেছি। সমগ্ৰ জনসংখ্যাৰ মাত্ৰ ২০.২% লোকেহে সপ্তাহত বিশ মিনিট বা তাতকৈ অধিক সময় ব্যায়াম কৰে বুলি জনাইছে।ধৰ্মনিৰপেক্ষ ইহুদীতকৈ হাৰেদি ইহুদীসকলৰ মাজতো মেদবহুলতা বহু বেছি।

ধূম্ৰপান

১৯৯৪–২০০৪ চনত পুৰুষৰ মাজত ধূম্ৰপানৰ প্ৰাদুৰ্ভাৱ ৩০% তুলনামূলকভাৱে স্থিৰ হৈ আছিল। মহিলাৰ মাজত ইয়াৰ প্ৰাদুৰ্ভাৱ ১৯৯৮ চনত ২৫%ৰ পৰা ২০০৩ চনত ১৮%লৈ সামান্য হ্ৰাস পায়।

২০০৫ চনত ইজৰাইলৰ যুৱক-যুৱতীসকলে ধঁপাত সেৱনৰ বিকল্প পদ্ধতি হিচাপে বিড়ি আৰু হুকা ব্যৱহাৰ কৰিবলৈ আৰম্ভ কৰে।ইজৰাইলী মহিলাসকলৰ মাজত ধূম্ৰপান মৃত্যুৰ বিশেষ কাৰণ হিচাপে বিবেচিত হোৱা নাই।অৱশ্যে ২০০৪ চনৰ পৰা কাৰ্যকৰী হোৱা ধঁপাত বিপণন আৰু বিজ্ঞাপন আইনখনৰ সংশোধনে ১৮ বছৰৰ ঊৰ্ধৰ লোকৰ মাজত ধঁপাত বিক্ৰী সীমিত কৰি ৰাখিছে।

ইজৰাইল কেন্দ্ৰীয় পৰিসংখ্যা সংস্থাৰ মতে ২০০৯ চনত ইজৰাইলৰ প্ৰাপ্তবয়স্ক জনসংখ্যাৰ মাজত ধূমপানৰ হাৰ আছিল ২০.৯%, যিটো ২০০০ চনত আছিল ৩৪%। ২০১১ চনত স্বাস্থ্য মন্ত্ৰালয়ে দেশজুৰি সম্পন্ন কৰা এক সমীক্ষাত দেখা গৈছে যে ২১ বছৰ আৰু তাতকৈ অধিক বয়সৰ ২০.৬% জনসংখ্যা ধূম্ৰপায়ী।

তথ্যসূত্ৰ

শ্ৰেণী:এছিয়াৰ স্বাস্থ্য
শ্ৰেণী:ইজৰাইল
অলিম্যান গোত্ৰ

অলিম্যান ঋষিৰ বংশধৰক অলিম্যান গোত্ৰ বুলি কোৱা হয়। অলিম্যান গোত্ৰক বহুতে আলম্যান গোত্ৰ, আলিম্মান গোত্ৰ, আলম্বায়ন গোত্ৰ বুলিও কোৱা পৰিলক্ষিত হয়।

বায়ু পুৰাণৰ ৮-১০ পদৰ ৬১ নং অধ্যায় অনুসৰি,

ব্ৰহ্মাণ্ডপুৰাণৰ পূৰ্বভাগত (১.৩৩.৬) অলিম্যান (আলম্বি)ক শ্ৰুতৰ্ষি বুলি কোৱা হৈছে।

ইতিহাস

আলিমান জনগোষ্ঠীয়ে নিজকে আৰ্য বুলি পৰিচয় দিছিল। এই জনগোষ্ঠীৰ উৎপত্তি বৰ্তমানৰ ইৰাণৰ আলিমান অঞ্চলৰ পৰা হোৱা বুলি বিশ্বাস কৰা হয়। গ্ৰীক পৌৰাণিক কাহিনীসমূহত এই জনগোষ্ঠীৰ বিষয়ে বিতং তথ্য পোৱা যায়। ইন্দো-ইউৰোপিয়েন মাইগ্ৰেশন গ্ৰন্থ মতে এই জনগোষ্ঠীটো প্ৰথমে যাযাবৰী জনগোষ্ঠী আছিল আৰু ইউৰোপৰ বিভিন্ন দেশত বাস কৰিছিল আৰু তেওঁলোকে ভাৰতলৈ আহি ক্ৰমান্বয়ে স্থায়ী বসতি স্থাপন কৰিছিল।

গুৰুত্ব

আলম্বায়ন সম্ভৱতঃ কাশ্যপৰ পিছত বাঙালীসকলৰ ভিতৰত দ্বিতীয় বৃহত্তম গোত্ৰ।

তথ্য যোগ

শ্ৰেণী:জনগোষ্ঠী
হাছলীন কৌৰ

হাছলীন কৌৰ এগৰাকী ভাৰতীয় অভিনেত্ৰী, মডেল আৰু সৌন্দৰ্য্য প্ৰতিযোগিতাৰ খিতাপধাৰী। তেওঁ পেণ্টালুনছ ফেমিনা মিছ ইণ্ডিয়াত প্ৰথম ৰানাৰ্ছ আপ হোৱাৰ লগতে ২০১১ চনৰ ৩ ডিচেম্বৰত মিছ আৰ্থ ২০১১ সৌন্দৰ্য্য প্ৰতিযোগিতাত ভাৰতক প্ৰতিনিধিত্ব কৰিছিল। ২০১৪ চনৰ কাৰ্লে প্যাৰ কাৰ্লে চিনেমাত বলীউডত অভিষেক ঘটোৱাৰ পূৰ্বে কেইবাটাও বিজ্ঞাপনত অভিনয় কৰিছিল।

প্ৰাৰম্ভিক জীৱন আৰু শিক্ষা

হাছলীন দিল্লী ডাঙৰ-দীঘল হৈছিল। তেওঁ জিছুছ এণ্ড মেৰী কলেজৰ পৰা ইংৰাজীত স্নাতক ডিগ্ৰী লাভ কৰে, আৰু পিছলৈ নতুন দিল্লীৰ ইণ্ডিয়ান ইনষ্টিটিউট অৱ মাছ কমিউনিকেচনৰ পৰা ডিপ্লমা লাভ কৰে।

মডেলিং

হাছলীন কৌৰে কেইবাটাও বিজ্ঞাপনৰ বাবে মডেলিং কৰিছে। ইয়াৰ উপৰিও তেওঁ এলিট মডেল হিচাপে কাম কৰিছিল আৰু ২০১১ চনত এলিট ফেশ্বন কেলেণ্ডাৰত অভিনয় কৰিছিল।

ফেমিনা মিছ ইণ্ডিয়া

২০১১ চনৰ পেণ্টালুনছ ফেমিনা মিছ ইণ্ডিয়া প্ৰতিযোগিতাত অংশগ্ৰহণ কৰি ফেমিনা মিছ ইণ্ডিয়া আৰ্থ ২০১১ত কনষ্ঠা ধনকাৰক ফেমিনা মিছ ইণ্ডিয়া ৱৰ্ল্ডৰ মুকুট পিন্ধিবলৈ সক্ষম হয়। ইভেণ্টৰ শেষত ফেমিনা মিছ ইণ্ডিয়া আৰ্থ ২০১০ আৰু বৰ্তমানৰ মিছ আৰ্থ ২০১০ নিকোল ফাৰিয়াই তেওঁক মুকুট পিন্ধাইছিল।

মিছ আৰ্থ ২০১১

তেওঁ ৩ ডিচেম্বৰত ফিলিপাইনছৰ মেনিলাত অনুষ্ঠিত হোৱা মিছ আৰ্থ ২০১১ প্ৰতিযোগিতাত অংশগ্ৰহণ কৰিছিল যদিও স্থান লাভ কৰা নাছিল।

কেৰিয়াৰ

হাছলীন এগৰাকী ফেশ্বন মডেল।

চলচ্চিত্ৰগ্ৰাফী

বছৰ
চলচ্চিত্ৰ
ভূমিকা
ভাষা
টোকাসমূহ
ৰিফি
২০১৪
কাৰ্লে প্যাৰ কাৰ্লে
প্ৰীত
হিন্দী
মুখ্য ভূমিকা

২০২২
কেট
ববিতা
সহযোগী অভিনেত্ৰী

মিলি
হাচলীন

২০২৩
তু ঝুঠি মে মক্কাৰ
মিনি

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্বেতা মেনন

শ্বেতা মেনন (ইংৰাজী: Shwetha Menon; জন্ম: ২৩ এপ্ৰিল ১৯৭৪) এগৰাকী ভাৰতীয় অভিনেত্ৰী, মডেল, টেলিভিছন এংকৰ আৰু সৌন্দৰ্য প্ৰতিযোগিতাৰ খিতাপধাৰী। তেওঁ ‘ফেমিনা মিছ ইণ্ডিয়া এছিয়া পেচিফিক ১৯৯৪’ জয় কৰিছিল। তেওঁ মূলতঃ মালয়ালম, তামিল, তেলুগু আৰু হিন্দী ছবিত অভিনয় কৰিছে। তেওঁ শ্ৰেষ্ঠ অভিনেত্ৰীৰ দুটাকৈ কেৰালা ৰাজ্যিক চলচ্চিত্ৰ বঁটা আৰু দুটাকৈ ফিল্মফেয়াৰ বঁটা (দক্ষিণ) লাভ কৰিছে। তেওঁ ‘বিগ বছ মালয়ালম ছিজন ১’-ত অংশগ্ৰহণ কৰিছিল।

নব্বৈৰ দশকৰ আৰম্ভণিতে মালয়ালম ছবিত অভিনেত্ৰী হিচাপে কেৰিয়াৰ আৰম্ভ কৰি তেওঁ মডেলিং জগতত ভৰি দিয়ে। কেইবাখনো সৌন্দৰ্য প্ৰতিযোগিতাত অংশ লৈ জয়ী হোৱাৰ পিছত তেওঁ হিন্দী চলচ্চিত্ৰত আত্মপ্ৰকাশ কৰে। তেওঁৰ উল্লেখযোগ্য হিন্দী ছবিসমূহ আছিল ‘ইস্ক’ (১৯৯৭) আৰু ‘বন্ধন’ (১৯৯৮)। ৩০খনতকৈও অধিক হিন্দী ছবিত অভিনয় কৰাৰ পাছত (য’ত তেওঁ সাধাৰণতে গ্লেমাৰাছ চৰিত্ৰত অভিনয় কৰিছিল), ২০০০ চনৰ মাজভাগত তেওঁ পুনৰ মালয়ালম চিনেমা জগতলৈ উভতি আহে আৰু শক্তিশালী চৰিত্ৰত অভিনয় কৰিবলৈ আৰম্ভ কৰে। ‘পলেৰী মাণিক্যম: অৰু পাথীৰাকোলাপথাকাথিন্তে কথা’ (২০০৯) আৰু ‘ছল্ট এন পেপাৰ’ (২০১১) ছবিত আগবঢ়োৱা অভিনয়ৰ বাবে তেওঁ সমালোচকৰ উচ্চ প্ৰশংসা লাভ কৰাৰ লগতে শ্ৰেষ্ঠ অভিনেত্ৰীৰ কেৰালা ৰাজ্যিক চলচ্চিত্ৰ বঁটা লাভ কৰে। ২০১৮ চনত তেওঁ মালয়ালম ৰিয়েলিটি শ্ব’ ‘বিগ বছ’-ত অংশ লয় আৰু জ্যেষ্ঠ অভিনেতা মোহনলালে আঁত ধৰা এই অনুষ্ঠানটোৰ ৩৬টা খণ্ডৰ পিছত বাহিৰ হয়। ইয়াৰ সমান্তৰালভাৱে তেওঁ বাণিজ্যিক ছবি, টেলিভিছন ৰিয়েলিটি শ্ব’ আৰু সমান্তৰাল চলচ্চিত্ৰতো অভিনয় কৰি আহিছে।

শ্বেতা মেনন ২০২৫ চনত ‘এচ’চিয়েচন অৱ মালয়ালম মুভি আৰ্টিষ্টছ’ (AMMA)-ৰ সভাপতি হিচাপে নিৰ্বাচিত হয় আৰু এই সংস্থাটোৰ প্ৰথমগৰাকী মহিলা সভাপতি হিচাপে পৰিগণিত হয়।

প্ৰাৰম্ভিক জীৱন

শ্বেতা মেননৰ জন্ম ১৯৭৪ চনৰ ২৩ এপ্ৰিলত চণ্ডীগড়ত হৈছিল।

ব্যক্তিগত জীৱন

শ্বেতা প্ৰথমে বলিউডৰ মডেল ববী ভোচলেৰ সৈতে বিবাহপাশত আবদ্ধ হৈছিল, কিন্তু তেওঁলোকৰ বিবাহ বিচ্ছেদ ঘটে। ২০১১ চনৰ ১৮ জুনত তেওঁ মুম্বাইত কৰ্মৰত ত্ৰিচুৰৰ নিবাসী শ্ৰীবলছন মেননৰ সৈতে বিবাহপাশত আবদ্ধ হয়। কেৰালাৰ ভালানছেৰীস্থিত নেইথালাপ্পুৰথ শাস্তা আয়েপ্পা মন্দিৰত এই বিবাহ অনুষ্ঠান সম্পন্ন হৈছিল। তেওঁৰ এগৰাকী কন্যা সন্তান আছে। ‘কালিমান্নু’ নামৰ ছবিখনৰ অংশ হিচাপে তেওঁৰ সন্তান প্ৰসৱৰ দৃশ্য কেমেৰাত বন্দী কৰা হৈছিল।

তথ্যসূত্ৰ

বাহ্যিক সংযোগ

Official website

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
শ্ৰেণী:সৌন্দৰ্য প্ৰতিযোগী
আকৰ্ষ খুৰানা

আকৰ্ষ খুৰানা এগৰাকী ভাৰতীয় পৰিচালক, লেখক আৰু অভিনেতা। তেঁও অভিনেতা, পৰিচালক আকাশ খুৰানাৰ পুত্ৰ। তেওঁৰ উল্লেখযোগ্য ৰচনাসমূহ হৈছে টিভিএফ ট্ৰিপলিং (এজন লেখক হিচাপে) , ইয়ে মেৰী ফেমীলি (অভিনেতা), মিচমেচ্চড (পৰিচালক হিচাপে) আৰু কৃষ (এজন সহায়ক চিত্ৰনাট্য লেখক হিচাপে)।

জীৱনী

আকৰ্ষ খুৰানাই মুম্বাইৰ ছেইণ্ট জেভিয়াৰকলেজৰ পৰা পৰিসংখ্যা বিজ্ঞানত স্নাতক সন্মান অৰ্জন কৰিছে। তেওঁ মিউজিয়াম কে আণ্ডাৰ ফঁচ গয়া সিকন্দৰ (নাইট এট দা মিউজিয়ামৰ এটা ডাব কৰা সংস্কৰণ) চলচ্চিত্ৰৰ যোগেদি কৰ্মজীৱন আৰম্ভ কৰিছিল। তেওঁ নিজৰ কোম্পানী একেভেৰীআচ প্ৰডাকচনৰ সৈতে দা ভাইৰেল ফিভাৰ আৰু আৰ এছ এণ্টাৰটেইনমেণ্ট আদি বিভিন্ন কোম্পানীত কাম কৰাৰ ১৫ বছৰৰো অধিক অভিজ্ঞতা লাভ কৰিছে।

ৱেব চিৰিজ আৰু চলচ্চিত্ৰৰ লগতে তেওঁ ছবিগৃহতো প্ৰদৰ্শন কৰে।

২০২১ চনৰ মে' মাহলৈকে, তেওঁ নতুন ক্ৰীড়াভিত্তিক নাটক চলচ্চিত্ৰ ৰশ্মি ৰকেটত কাম কৰি আছে।

তথ্যসূত্ৰ

বাহ্যিক সংযোগসমূহ

শ্ৰেণী:ভাৰতীয় অভিনেতা
ৰছী টনা খেল

ৰছী টনা হৈছে এক খেল বিশেষ। য'ত দুই বিপৰীত পক্ষই সমুখা-সমুখিকৈ শক্তিৰ পৰীক্ষণত অৱতীৰ্ণ হয়। ইয়াত এডাল ৰছীৰ দুটা বিপৰীত মুৰত ধৰি নিজৰ পক্ষত ৰছীৰ সৰহ অংশ ৰখাৰ উদ্দেশ্যৰে দুটা দলৰ খেলুৱৈ সকলে পৰস্পৰক টানে।

উৎপত্তি

ৰছী টনা খেলৰ উৎপত্তি অনিশ্চিত, সেয়ে হ'লেও কম্বোডিয়া, প্ৰাচীন ইজিপ্ট, গ্ৰীচ, ভাৰত আৰু চীন দেশত এই খেলৰে অনুশীলন কৰা হৈছিল। তাং ৰাজবংশৰ এখন প্ৰাচীন পুথি "দ্যা নোটচ্ অফ ফেং" অনুসৰি ৰছী টনা খেলবিধ "হুক টনা" (牽 鉤) নামেৰে পৰিচিত আছিল। বসন্ত আৰু শৰত কালৰ সময়ত (পঞ্চম-অষ্টম শতাব্দী) 'চু' ৰাজ্যৰ সামৰিক বাহিনীৰ প্ৰশিক্ষণৰ বাবে এই খেলৰ ব্যৱহাৰ কৰিছিল। তাং ৰাজবংশৰ সময়ত সম্ৰাট হোৱানজঙে প্ৰায় ১৬৭ মিটাৰ দৈঘ্যৰ এক বিৰাট আকাৰৰ ৰছীৰ লগতে প্ৰতিটো ফৈদত প্ৰায় ৫০০জন খেলুৱৈৰ অংশগ্ৰহণেৰে এই খেলৰ প্ৰচাৰ কৰিছিল। অংশগ্ৰহণকাৰীক উৎসাহিত কৰিবলৈ আনকি দুয়োটা দলৰ বাবে পৃথকে পৃথকে একোটাকৈ ড্ৰাম বজোৱা দল ৰাখিছিল।

প্ৰাচীন গ্ৰীচত এই খেলবিধক হেলকুষ্টিণ্ডা , এফেলকুষ্টিণ্ডা আৰু ডিয়েলকুষ্টিণ্ডা , নামেৰে জনা গৈছিল যি ডিয়েলক' শব্দৰ পৰা উদ্ভৱ হৈছে। ইয়াৰ অৰ্থ হৈছে "মই টানো", আৰু এই আটাইকেইটা শব্দৰ মূল হৈছে হেলক' , নামৰ ক্ৰিয়াপদ যাৰ অৰ্থ "উঠাই লওঁ‌, টানো,। " হেলকুষ্টিণ্ডা আৰু এফেলকুষ্টিণ্ডা হৈছে ৰছী টনা খেলৰ পৌৰাণিক সাধাৰণ নাম। ইয়াৰে ডিয়েলকুষ্টিণ্ডাত ৰছী পৰিবৱৰ্তে প্ৰতিপক্ষৰ হাতত ধৰি টনা হৈছিল। প্ৰাচীন গ্ৰীচৰ শক্তি প্ৰদৰ্শনৰ অন্যান্য খেলৰ লগতে এই ৰছীটনা খেল বিধ অন্যতম আছিল। ই সৈনিক সকলক যুদ্ধ ক্ষেত্ৰৰ বাবে শক্তিশালী ৰূপত গঢ়ি তুলিবলৈ সহায় কৰিছিল।

আন্তঃৰ্জাতিক সংস্থা

ৰছী টনা খেলবিধ বিশ্বৰ প্ৰায় প্ৰতিখন দেশে খেলা এক খেল। কিন্তু একেবাৰে কম সংখ্যক দেশেহে এই খেল পৰিচালনাৰ বাবে একোটা জাতীয় সংস্থা গঠন কৰিছে। এই জাতীয় সংস্থাসমূহৰ বেছি ভাগেই আন্তঃৰ্জাতিক ক্ৰিয়া পৰিচালনা পৰিষদৰ সৈতে যুক্ত: টি.ডব্লিউ.আই.এফ, দ্যা টাগ অফ ৱাৰ ইণ্টাৰনেচনেল ফেডাৰেচন। ২০০৮ চন পৰ্যন্ত টি.ডব্লিউ.আই.এফ-ৰ সৈতে ৫৩খন দেশ সংযুক্ত হৈছে। সেইসমূহৰ ভিতৰত স্কটলেণ্ড, আয়াৰলেণ্ড, ইংলেণ্ড, ভাৰত, চুইজাৰলেণ্ড, বেলজিয়াম, ইটালী, দক্ষিণ আফ্ৰিকা আৰু আমেৰিকা যুক্তৰাষ্ট্ৰই প্ৰধান।

ক্ৰিয়া হিচাপে

বিভিন্ন দেশত ৰছী টনা খেলৰ ক্লাৱ আছে। পুৰুষ আৰু মহিলা উভয়েই ইয়াত অংশগ্ৰহণ কৰে।
১৯০০ চনৰ পৰা ১৯২০ চন পৰ্যন্ত এই খেলবিধ অলিম্পিক খেলৰ অংশ আছিল যদিও পিছত ইয়াক অপসাৰণ কৰা হয়। অৱশ্যে এই খেলবিধ বিশ্ব ক্ৰিয়াৰ অন্তৰ্ভুক্ত। টাগ অফ ৱাৰ ইণ্টাৰনেচনেল ফেডাৰেচন, চমুকৈ TWIFয়ে, জাতীয় দলৰ বাবে দ্বিবাৰ্ষিকভাবে, অভ্যন্তৰীণ আৰু বহিৰঙ্গন উভয় প্ৰতিযোগিতাৰ আয়োজন কৰাৰ লগতে ক্লাৱ দলৰ বাবেও একেই জাতীয় প্ৰতিযোগিতাৰ আয়োজন কৰে।

বিপদ শংকা

পৰা আৰু পিঠিৰ বিষৰ উপৰি এই খেলৰ দ্বাৰা ভয়াৱহ দুৰ্ঘটনা হোৱাৰ আশংকা থাকে। আনকি শৰীৰৰ বিভিন্ন অংশ যেনেঃ হাত, আঙুলি আদিৰ স্থায়ী ক্ষতি পৰ্যন্ত হ'ব পাৰে। বা হাত বা আঙুলি চিঙি যোৱাৰো সম্ভাৱনা থাকে। এই ঘটনা ঘটাৰ দুটা কাৰণ হ'ব পাৰে: হাতত ৰছী মেৰিয়াই টনা আৰু ৰছী চিঙিযোৱাৰ ফলত শৰীৰৰ ইলাষ্টিক পেশীত হ'ব পৰা ক্ষতি। ৰছী নিৰ্বাচন কৰাৰ ক্ষেত্ৰত যথেষ্ট সাৱধানতা অৱলম্বন কৰা প্ৰয়োজন। অসচেতন আয়োজক মণ্ডলিয়ে এই খেলত উৎপন্ন হোৱা শক্তিৰ প্ৰতি অজ্ঞাত হৈ যিকোনো সাধাৰণ ৰছীৰ ব্যৱহাৰ কৰিব পাৰে। সঠিক ৰছীৰ নিৰ্বাচনে সম্ভাব্য বিপদৰ শংকা কমাব পাৰে। বিশেষকৈ নাইলন ৰছীৰ দ্বাৰা হাত চিঙিযোৱাৰ সম্ভাৱনা বহুত বেছি।

তথ্যসংগ্ৰহ

শ্ৰেণী:পৰম্পৰাগত ক্ৰীড়া
শ্ৰেণী:পেছাদাৰী ক্ৰীড়া
প্ৰতিমা বেদী

প্ৰতিমা গৌৰী বেদী (১২ অক্টোবৰ ১৯৪৮ - ১৮ আগষ্ট ১৯৯৮) আছিল এগৰাকী ভাৰতীয় মডেল তথা ওড়িছী নৃত্যশিল্পী। ১৯৯০ চনত তেওঁ বেংগালুৰুত 'নৃত্যগ্ৰাম' নামৰ এক নৃত্যৰ প্ৰতিষ্ঠান স্থাপন কৰিছিল।

প্ৰাথমিক জীৱন

প্ৰতিমাৰ দিল্লীত জন্ম হৈছিল, চাৰি ভাই-ভনীৰ মাজত তেখেত দ্বিতীয়, তিনিগৰাকী জীয়েক আৰু এজন পুতেক আছিল। তেখেতৰ দেউতাক লক্ষ্মীচান্দ গুপ্ত, হাৰিয়ানাৰ কৰ্ণাল জিলাৰ পৰা আগৰৱাল পৰিয়ালৰ এজন ব্যৱসায়ী আৰু তেওঁৰ মাক ৰেবা, এখন বঙালী পৰিয়ালৰ জীয়েক। তেখেতৰ বিবাহৰ বিৰোধিতা কৰাৰ বাবে তেওঁৰ দেউতাকক ঘৰ এৰি গুচি যাব লগা হৈছিল,

নৃত্য পেচা